31985R1748
L 167/26
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1748/85 НА КОМИСИЯТА
от 25 юни 1985 година
относно процедурата за определяне на съдържанието на мазнини в царевично брашно, попадащо в подпозиция 11.01 Е, и в олющена царевица и едросмляно брашно, попадащи в подпозиция 11.02 A V от Общата митническа тарифа
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 97/69 на Съвета от 16 януари 1969 г. относно мерките, които трябва да бъдат взети за еднаквото прилагане на номенклатурата на Общата митническа тарифа (1), последно изменен с Регламент (ЕИО) № 2055/84 (2), и по-специално член 3 от него,
като има предвид, че с цел да се осигури еднакво прилагане на номенклатурата на Общата митническа тарифа, трябва да се приемат разпоредби за класирането на царевично брашно и олющена царевица и едросмляно брашно;
като има предвид, че съгласно подпозиции 11.01 Е и 11.02 A V от номенклатурата на Общата митническа тарифа, приложена към Регламент (ЕИО) № 950/68 на Съвета (3), последно изменен с Регламент (ЕИО) № 3400/84 (4), царевично брашно и олющена царевица и едросмляно брашно се класират в съответствие със съдържанието на мазнина;
като има предвид, че трябва да бъде определен метод за установяване съдържанието на мазнина;
като има предвид, че съгласно проведените изследвания процедурата, изложена в приложението към настоящия регламент, се вижда, че предлага най-добрата предпазна мярка;
като има предвид, че мерките, предвидени в настоящия регламент, са в съответствие със становището на Комитета по номенклатурата на Общата митническа тарифа;
ПРИЕ НАСТОЯЩИЯ РЕГЛАМЕНТ:
Член 1
Съдържанието на мазнина в царевичното брашно, попадащо в подпозиция 11.01 E, и в олющената царевица и едросмляното брашно, попадащи в подпозиция 11.02 A V от Общата митническа тарифа, се определя в съответствие с процедурата, определена в приложението.
Член 2
Настоящият регламент влиза в сила в деня след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 25 юни 1985 година.